ศาลอุทธรณ์สั่ง TFI ชดใช้คดีจำนำหุ้น 600 ลบ. ผบห.ยันตั้งสำรองฯ เต็มจำนวนแล้วใน Q3/50
ศาลอุทธรณ์สั่ง TFI ชดใช้คดีจำนำหุ้น 600 ลบ. ผบบห.ยันตั้งสำรองฯ เต็มจำนวนแล้วใน Q3/50
6 ก.ย. 2561

บริษัท ไทยฟิล์มอินดัสตรี่ จำกัด (มหาชน) หรือ TFI แจ้งผ่านตลาดหลักทรัพย์แห่งประเทศไทย (ตลท.) ว่า ตามที่บริษัทถูกธนาคารพาณิชย์แห่งหนึ่งฟ้องคดีเป็นจำเลย ตามสัญญาจำนำหุ้นที่ออกให้ค้ำประกันแก่ บริษัทร่วม คือ บริษัท ไทยคอปเปอร์ อินดัสตรี่ จำกัด (มหาชน) วงเงิน 600 ล้านบาท สัญญาจำนำหุ้นทำเมื่อวันที่ 14 มกราคม 2546 โดยระบุวันที่ครบกำหนด 4 ปี นับแต่วันที่สัญญาจำนำหุ้น เท่ากับสิ้นสุดภาระจำนำตั้งแต่วันที่ 14 มกราคม 2550 แต่ปรากฏว่าภายหลังสัญญาจำนำสิ้นสุดแล้ว ธนาคารพาณิชย์แห่งนี้ กลับนำสัญญาจำนำดังกล่าวมาฟ้องบริษัท เป็น 2 คดี ดังนี้
สำหรับคดีที่ 2. ของศาลทรัพย์สินทางปัญญาและการค้ำประกันระหว่างประเทศกลาง ศาลอุทธรณ์คดีชำนัญพิเศษ ได้อ่านคำพิพากษาแล้ว  เมื่อวันที่ 5 กันยายน 2561 โดยศาลอุทธรณ์คดีชำนัญพิเศษได้พิพากษายืนตามศาลชั้นต้น  โดยวินิจฉัยว่า “ศาลทรัพย์สินทางปัญญาและการค้ำระหว่างประเทศกลางก็ไม่ได้วินิจฉัยให้จำเลยที่ 3 ต้องรับผิดเกินไปกว่าทรัพย์จำนำ”
ทั้งนี้จากผลคำพิพากษาดังกล่าวบริษัทรับผิดชอบเท่าที่บังคับจำนำหุ้นได้เท่านั้น ซึ่งหุ้นที่จำนำบริษัทได้ตั้งสำรองค่าเผื่อการด้อยค่าของเงินลงทุนจำนวน 1,519 ล้านบาทไว้เต็มจำนวนแล้ว ตั้งแต่งบการเงินไตรมาส 3/50
ขณะที่การดำเนินการในชั้นฎีกา ทนายความของบริษัทอยู่ระหว่างพิจารณา และหากคดีมีความคืบหน้าประการใดจะแจ้งให้ทราบอีกครั้งหนึ่ง